**Väikehanke „Lehtse tänavavalgustite vahetus“ hanketeade**

Tapa Vallavalitsus kutsub Teie ettevõtet esitama pakkumust Tapa vallas Lehtse alevikus tänavavalgustuse valgustite vahetuseks LED valgustite vastu.

**1. Hanke objekt**

1.1. Käesoleva hanke objektiks on Lehtse alevikus olemasolevate tänavavalgustuse Na- valgustite vahetus uute LED valgustite vastu ja paigaldamine olemasolevatele puit- ja betoonmastidele vastavalt tööde kirjeldusele ning mahutabelile/maksumuse tabelile.

**2. Tööde kirjeldus**

2.1. Paigaldada Philips Lighting BGP281 ja BGP282 seeria valgustid või samaväärsed.

2.2. Väljavahetamisele kuuluvate olemasolevate valgustite konsoolid asendada uute 1 m konsoolidega.

2.3. Valgustid peavad vastama järgmistele nõuetele:

2.3.1. LED valgustite võimsus peatänavatel (Pikk tn, Rägavere tee, Vaksali tn ja Uus tn) 32 W ± 5% ja värvustemperatuur (CCT) 4000K.

2.3.2. Kõrvaltänavatel LED valgustite võimsuseks 20w ± 5%.

2.3.3. Kaitseklass IP66.

2.4. Igale LED valgustitele näha ette eraldi valgustikaitse.

2.5. LED valgustid eelprogrammeerida dynadimmer funktsioonile vastavalt skeemile:

2.5.1. Sisselülitamine - 23.00 100%

2.5.2. 23.00 – 05.00 60%

2.5.3. 05.00 – väljalülitamine 100%

2.6. Demonteeritavate mittevajalike materjalide utiliseerimine

**3. Nõuded pakkujale**

3.1. Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja kellel nimetatud asjaolu esineb.

3.2. Pakkuja peab tagama töö tegemisel vajaliku kvalifikatsiooniga tööjõu kasutamise ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas vajalik vastav majandustegevuse teade, tegevusluba või registreering, siis tagama, et vastavaid töid teostaksid isikud, kellel on õigus selle töö tegemiseks.

**4. Nõuded pakkumusele**

4.1. Pakkumus tuleb digitaalselt allkirjastatuna ning peab sisaldama:

4.1.1. Maksumuse tabel.

4.1.2. Ühikhindade tabel.

4.2. Pakkumus peab olema jõus vähemalt 2 kuud.

**5. Pakkumuse esitamine ja tähtajad**

5.1. Pakkumus tuleb esitada e-posti aadressil vallavalitsus@tapa.ee.

5.2. Pakkumuse esitamise hilisem tähtaeg on **30. märts kell 10:00.**

**6. Info ja teabevahetus**

6.1. Täiendavat informatsiooni ja selgitusi saab esitades kirjalikult küsimuse e-posti aadressil jaanus.annus@tapa.ee.

6.2. Küsimustele vastamine toimub kolme tööpäeva jooksul. Juhul kui küsimuse või selgitustaotluse laekumise ja pakkumuse esitamise tähtaja vahele ei jää vähemalt ühte tööpäeva, ei ole hankija kohustatud vastama ja selgitusi andma.

**7. Hanke menetlemine**

7.1. Hankija kontrollib ja hindab pakkumuse vastavust käesoleva hanketeate punktis 4 toodud tingimustele.

7.2. Hankija kontrollib pakkuja vastavust käesoleva hanketeate punktis 3 kirjeldatud kriteeriumitele.

7.3. Hankijal on õigus küsida pakkujatelt täiendavat selgitust või tõendeid käesolevas hanketeates toodud asjaolude kohta.

7.4. Hindamiskriteeriumiks on maksumuse tabelis esitatud pakkumuse kogumaksumus.

7.5. Hankijal on õigus pidada pakkujatega läbirääkimisi eesmärgiga tagada hankija eesmärkide täitmine, st kindlustada nõuetekohane töö hankijale vastuvõetava hinna eest ja eelarvest tulenevate võimaluste piirides.

7.6. Hankijal on õigus vähendada töömahtusid kui maksumused ületavad hanke eeldatavat maksumust ning hankija rahalisi võimalusi. Läbirääkimisi mahtude vähendamiseks võib pidada ka ainult madalaima maksumusega pakkumuse esitanud pakkujaga.

7.7. Hanke tulemuste kinnitamine toimub vallavalitsuse korraldusega. Korraldus edastatakse pakkujatele kolme tööpäeva jooksul e-postiga.

**8. Lepingu tingimused**

8.1. Töövõtuleping sõlmitakse vastavalt lepingu projektile hiljemalt 10 päeva jooksul pärast pakkumuse edukaks tunnistamise otsusest teavitamisest.

8.2. Lepingu täitmise tähtaeg on **kolm kuud lepingu sõlmimisest**.

8.3. Tellija ei tasu ettemaksu.

8.4. Teostatud tööde ja valgustite tehasepoolne garantii peab olema vähemalt 5 aastat.

8.5. Hankijal on õigus tellida edukalt pakkujalt täiendavaid töid kuni 20% ulatuses võttes aluseks pakkumuses esitatud ühikhinnad.

**9. Lisad**

Lisa 1 Maksumuse ja ühikhindade tabelid

Lisa 2 Lepingu projekt